Document ID: 31983R2882

31983R2882
L 283/13
JURNALUL OFÍCIAL AL UNIUNII EUROPENE
REGULAMENTUL (CEE) NR. 2882/83 AL COMISIEI
din 13 octombrie 1983
privind clasificarea anumitor mărfuri în cadrul subpoziției 97.04 C din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a jocurilor electronice alcătuite dintr-o carcasă din material plastic și din metal (dimensiuni 110 × 73,5 × 8 milimetri) cu ecran de afișare cu cristale lichide, care conțin un circuit integrat monolitic, programat cu funcții de joc (cu afișarea punctelor obținute), ceas, sonerie și calculator;
întrucât Tariful Vamal Comun anexat la Regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 604/83 al Consiliului (3), se referă, la poziția 97.03 din Tariful Vamal Comun, la jucării (inter alia) și, la poziția 97.04, la articole pentru jocuri de societate (inter alia); întrucât aceste două poziții pot fi luate în considerare pentru mărfurile menționate anterior;
întrucât, prin modul în care sunt concepute și prin utilizarea lor, aceste mărfuri au caracterul esențial al unui joc electronic;
întrucât aceste jocuri, care permit afișarea pe ecran a punctelor obținute, sunt concepute pentru competiții între mai mulți jucători; întrucât, prin urmare, trebuie considerate articole pentru jocuri de societate și clasificate la subpoziția 97.04 C din Tariful Vamal Comun;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Jocurile electronice alcătuite dintr-o carcasă din material plastic și din metal (dimensiuni 110 × 73,5 × 8 milimetri) cu ecran de afișare cu cristale lichide, care conțin un circuit integrat monolitic, programat cu funcții de joc (cu afișarea punctelor obținute), ceas, sonerie și calculator trebuie să facă obiectul unei clasificări în Tariful Vamal Comun în cadrul subpoziției:
97.04
articole pentru jocuri de societate (inclusiv jocurile cu motor sau jocurile mecanice pentru locuri publice, tenis de masă, mese de biliard și mese speciale pentru jocurile de cazino);
C.
altele.
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 octombrie 1983.

Labels: 0
3